CELEX: C2005/143/38
Language: el
Date: 2005-06-11 00:00:00
Title: Υπόθεση C-151/05: Αίτηση εκδόσεως προδικαστικής αποφάσεως που υπέβαλε με διάταξη της 13ης Ιανουαρίου 2005 το Bundesfinanzhof στο πλαίσιο της υποθέσεως F. Weissheimer Malzfabrik κατά Hauptzollamt Hamburg-Jonas

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/25
            
         Αίτηση εκδόσεως προδικαστικής αποφάσεως που υπέβαλε με διάταξη της 13ης Ιανουαρίου 2005 το Bundesfinanzhof στο πλαίσιο της υποθέσεως F. Weissheimer Malzfabrik κατά Hauptzollamt Hamburg-Jonas
   (Υπόθεση C-151/05)
   (2005/C 143/38)
   Γλώσσα διαδικασίας: η γερμανική
   Με διάταξη της 13ης Ιανουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 4 Απριλίου 2005, το Bundesfinanzhof (Γερμανία), στο πλαίσιο της διαφοράς μεταξύ F. Weissheimer Malzfabrik και Hauptzollamt Hamburg-Jonas, που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί των εξής ερωτημάτων:
   
               1)
            
            
               Εφαρμόζεται το άρθρο 70 του κανονισμού (ΕΟΚ) 2913/92 (1) του Συμβουλίου της 12ης Οκτωβρίου 1992 περί θεσπίσεως κοινοτικού τελωνειακού κώδικα στην περίπτωση που πρόκειται να διαπιστωθεί αν ένα εμπόρευμα, για το οποίο ζητείται η καταβολή επιστροφών λόγω εξαγωγής, είναι ποιότητας σύμφωνης με τα συναλλακτικά ήθη;
            
         
               2)
            
            
               Περιλαμβάνεται μεταξύ των στοιχείων που προβλέπει το άρθρο 11, παράγραφος 1, δεύτερο εδάφιο σε συνδυασμό με το άρθρο 3 του κανονισμού (ΕΟΚ) 3665/87 (2) η παρεχόμενη με την εθνική αίτηση πληρωμής διαβεβαίωση περί της υγιούς, ανόθευτης και σύμφωνης με τα συναλλακτικά ήθη ποιότητας κατά την έννοια του άρθρου 13, πρώτη περίοδος, του κανονισμού (ΕΟΚ) 3665/87 της Επιτροπής της 27ης Νοεμβρίου 1987 για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα;
            
         
      (1)  ΕΕ 1992 L 302, σ. 1.
   
      (2)  ΕΕ 1987 L 351, σ. 1.